stanford-oval/wikipedia huggingface dataset:
אינטליגנציית הנחיל
מאפיינים מרכזיים

מערכות אינטליגנציית נחיל חולקות לרוב מספר מאפיינים מרכזיים:
לכל פרט במערכת יש יכולת קבלת החלטות מוגבלת.
כל פרט במערכת פועל על סמך מידע מקומי בלבד ואינו מודע לסטטוס הגלובלי של המערכת.
אין גוף מתאם מרכזי. למשל, בנחיל דבורים, המלכה אינה מתאמת את פעילותן של הדבורים האחרות.
המאפיינים הללו מאפשרים למערכות הללו להסתגל, להתפתח ולהגיב לסביבתן בדרכים אשר עולות על היכולות של אלמנטים אינדיבידואלים.
הערות שוליים

↑  Beni, G., Wang, J. (1993). "Swarm Intelligence in Cellular Robotic Systems". Proceed. NATO Advanced Workshop on Robots and Biological Systems, Tuscany, Italy, June 26–30 (1989). pp. 703–712. doi:10.1007/978-3-642-58069-7_38. ISBN 978-3-642-63461-1.{{cite book}}:  תחזוקה - ציטוט: multiple names: authors list (link)
↑  Thomas Caldwell, Council Post: Autonomous AI Agents And The Dawn Of Singularity, Forbes (באנגלית)
↑  Swarms at War: Chinese Advances in Swarm Intelligence, jamestown.org (באנגלית אמריקאית)
| --- | --- |
בקרת זהויות :  NLI: 987007530456105171  GND: 4793676-9  LCCN: sh2001001702  NKC: ph644343 
ערך זה הוא קצרמרבנושא פסיכולוגיה ובנושא ביולוגיה. אתם מוזמנים לתרום לוויקיפדיה ו.
אדווארד פוט

אדווארד ג'ון פוט (בהולנדית: Edward Voûte;‏ 17 בספטמבר 1887, אמסטרדם - 18 ביוני 1950) היה ראש עיריית אמסטרדם מ-1941 עד 1945, במהלך הכיבוש הגרמני של הולנד .
ראשית חייו

פוט היה בנם של מיינהרד פוט וקתרין הנרייט פרק. ב-1890 עברה המשפחה לבטאוויה שבהודו המזרחית ההולנדית. בגיל 11 נשלח פוט חזרה להולנד כדי לגור עם דודתו בארנהם. הוא למד בבית הספר הוחרה (Hogere Burgerschool) בארנהם ולאחר מכן - בקולג' הצי המלכותי (1907–1910) בדן הלדר.
קריירה

פוט היה קצין בצי המלכותי של הולנד וב-1915 שוחרר בכבוד. לאחר מכן עבד כמפקח ב־Koninklijke Hollandsche Lloyd . מ-1941 עד 1945, במהלך הכיבוש הגרמני של הולנד, היה ראש עיריית אמסטרדם. לאחר מלחמת העולם השנייה הוא נעצר בשל שיתוף הפעולה שלו עם הנאצים. ב-1946 נגזרו עליו שש שנות מאסר, שלאחר מכן הופחתו לשלוש שנים וחצי. הוא מת בגיל 62, שנה לאחר שחרורו מהכלא.
מלפפוני-ים

| מלפפון ים |
| --- | --- |

מיון מדעי
ממלכה:: בעלי חיים
מערכה:: קווצי עור
מחלקה:: מלפפוני ים
סדרות
 Apodida  Aspidochirotida  Dendrochirotida  Elasipodida  Molpadida
שם מדעי
 Holothuroidea ‏בלנוויל, 1834
Paracucucmaria tricolor
מלפפון ים מהמין גלילן שחור
מְלָפְפוֹנֵי-יָם (שם מדעי: Holothuroidea) הם בעלי חיים ממערכת קווצי עור, בעלי גוף מוארך ועור מחוספס. המלפפונים נמצאים בעיקר על קרקעית הים וקרקעית האוקיינוסים השונים, ואחדים מהם חיים בעומק של מעל 5,000 מטר. הם קרויים על שם צורתם דמוית המלפפון וכמו כל קווצי העור בעלי שלד פנימי מתחת לפני העור, המורכב מסידן פחמתי.
תיאור

הם בעלי מבנה גלילי וגופם עוטה גלימה קוצנית מעט. אורכם הממוצע נע בין 10 עד 30 ס"מ, אך הקטן ביותר מגיע לאורך 3 מ"מ והגדול ביותר לשלושה מטרים. מלפפוני הים הם בעלי מעיים ארוכות מאוד ומפותלות ומחוברות ללוע של מלפפון הים. פי הטבעת שלו נפתח למים. דגים ממשפחת הדייריים משתמשים במעי מלפפון הים בשביל להסתתר בו. רוב המינים הם נייחים אך חלקם משתמשים בגלימתם כדי "לרחף" מעל המים בחיפוש מזון. המלפפון ידוע בכך שהוא חסר מוח, אפילו ללא שום גנגליונים.
מלפפוני הים הם בעיקר אוכלי נבלות, הניזונים משאריות בשכבה הבנטית. אחת מדרכיהם להשגת מזון היא למקם את עצמם בניגוד לזרם המים ולתת לפלנקטון להיתפס בזרועותיהם. דרך נוספת היא לעבור על קרקעית האוקיינוס ולסנן את הסחופת האורגנית באמצעות הזרועות. אפשר למצוא מלפפוני ים במספרים גדולים מתחת לחוות דגים.
יש להם יכולת להפריש חוטים דביקים, אולי על מנת לשתק טורפים. ביכולתם גם להשיל את איבריהם כשהם נתקלים בטורף אפשרי. איברים אלה גדלים מחדש בדרך רגנרציה.
מלפפוני ים מתרבים באמצעות הפרשת זרע וביציות למי האוקיינוס. בהתאם לתנאים, פריט יחיד יכול להפרות אלפי גמטות.
בתרבות

מלפפוני הים היוו השראה לאלפי שירי הייקו ביפן, שם הם קרויים "נמקו". בשירים הם מוזכרים כ"חלזונות ים", וישנו ספר עם למעלה מאלף שירים הקרוי "עלו, חלזונות הים!". עם זאת ביולוגים רואים בחלזונות ים יצורים בפני עצמו, השייכים למחלקת החלזונות שבמערכת הרכיכות.
מלפפוני הים הם אחד מהמעדנים של המטבח הסיני והיפני. הוא יקר במיוחד בעיקר בגלל תכונות רפואיות המיוחסות אליו.
בתרבות > שימושים רפואיים

נאמר על סוגים מסוימים של מלפפוני ים שלהם תכונות מרפא. מספר חברות משווקות משחות, תרופות ומוצרי קוסמטיקה עשויים ממלפפוני ים, בעיקר במלזיה. תכונותיו הרפואיות של מלפפון הים הן נושא של מחקר שקדני. ממחקר שבוצע בתחום עולה כי מלפפון הים מכיל את כל חומצות השומן הנדרשות כדי להעניק לו פוטנציאל לתפקד כגורם פעיל בתיקון רקמות.
משפחות המצויות בישראל

סדרה Apodida
משפחה שלשול-ימיים ( Chiridotidae )
משפחה אל-רגליים ( Synaptidae )
סדרה Dendrochirotida
משפחה קישוא-ימיים ( Cucumariidae )
סדרה Holothuriida
משפחה גלילניים ( Holothuriidae )
סדרה Synallactida
משפחה גדילניים ( Stichopodidae )
הערות שוליים

↑  מלפפוני-ים במילון בעלי חיים: קווצי-עור (תש"ף), 2020, באתר האקדמיה ללשון העברית
↑  B. D. Fredalina, B. H. Ridzwan, A. A. Zainal Abidin, M. A. Kaswandi, H. Zaiton, I. Zali, P. Kittakoop and A. M. Mat Jais, Fatty acid compositions in local sea cucumber, Stichopus chloronotus, for wound healing (עמ' 337-340), ‏אוקטובר 1999 (באנגלית)
| --- | --- |
בקרת זהויות :  NLI: 987007412760505171  BNE: XX4768378  GND: 4180635-9  LCCN: sh85061540  NDL: 00568004 
מרק מלפפון ים
לגיון הכבוד

| --- | --- |

אות לגיון הכבוד
 פרטים
 מדינה:  צרפת צרפת
 למען:  מצוינות אזרחית או צבאית
 דרגות וסוגים:  צלב גדול קצין גבוה מפקד קצין אביר
 נוסד:  19 במאי 1802
 הענקות
 הוענק לראשונה:  14 ביולי 1804
 היררכיה
 עיטור נמוך יותר:  מסדר השחרור
המסדר הלאומי של לגיון הכבוד (בצרפתית: Ordre national de la Légion d'honneur) או לגיון הכבוד הוא עיטור מסדר הכבוד החשוב ביותר בצרפת. הוא מוענק הן לאזרחי צרפת והן לזרים. המסדר נוסד ב-19 במאי 1802 על ידי הקיסר נפוליאון כהוקרה לשירות צבאי וכתגמול לתרומה אזרחית יוצאת מגדר הרגיל. בין ראשוני מקבלי העיטור היה ז'אן תורל שקיבל אותו בגיל 104.
סמלו של המסדר הוא כוכב מחומש ופניו מצופים אמייל לבן. על צדו האחד מופיע סמלה של צרפת ועל הצד האחר שני דגלים. הכוכב מורכב על גבי זר ותלוי בסרט אדום. בעל האות עונד אותו על צדו השמאלי של חזהו. לאות חמש דרגות (מהדרגה הנמוכה לגבוהה): אביר, קצין, מפקד, קצין גבוה, הצלב הגדול.
דרגות העיטורים

צלב גדול
קצין גבוה
מפקד
קצין
אביר
ישראלים זוכי עיטור לגיון הכבוד

רמטכ"ל צה"ל משה דיין, עוטר באות לגיון הכבוד בדרגת מפקד בזמן ביקורו בצרפת באוגוסט 1954 ובדרגת קצין גבוה בזמן ביקורו בצרפת ב-1 במאי 1957.
מפקד חיל האוויר הישראלי, דן טולקובסקי, עוטר באות לגיון הכבוד בדרגת מפקד על ידי שגריר צרפת בישראל, פייר ז'ילבר, ב-24 בנובמבר 1958.
נתן אנדריי שוראקי עוטר באות לגיון הכבוד שלוש פעמים על פעילותו הספרותית: בשנת 1964 הוא עוטר באות לגיון הכבוד בדרגת אביר על ידי נשיא צרפת, שארל דה גול ושר התרבות הצרפתי, אנדרה מאלרו, בשנת 1984 הוא עוטר באות לגיון הכבוד בדרגת קצין על ידי נשיא הסנאט, אלן פוהר, ובשנת 1994 הוא עוטר באות לגיון הכבוד בדרגת מפקד על ידי נשיא צרפת פרנסואה מיטראן.
מייסד לשכת המסחר ישראל-צרפת יצחק רוקח.
1955: נחום סלושץ (דרגת אביר) ונתן בר-זכאי (דרגת אביר).
1959: אבא חושי (דרגת אביר), יעקב דורי (דרגת אביר), נספח צה"ל בצרפת עמנואל נשרי (דרגת קצין), דוד הכהן (דרגת קצין) וראש המחלקה לצרפתית באוניברסיטה העברית פרופ' אברהם דאף (דרגת קצין).
1960: אברהם אלמליח (דרגת קצין), ציר ישראל בצרפת מרדכי שניאורסון ומנהל מחלקת שביתת הנשק במשרד החוץ ד"ר אברהם בירן (דרגת קצין).
1964: אשר בן נתן (דרגת קצין), צבי יחיאלי - הנהלת צים (דרגת אביר)
1965: מנחם סבידור מנכ"ל רכבת ישראל, שארלי אטאלי מהנדס בתעשייה האווירית.
1966: בנימין אמירה (דרגת אביר), הוגו ואלישבע בויקו, ד"ר שאול לוין (דרגת אביר) - מנהל אגף החינוך בעיריית תל אביב-יפו על חלקו בחתימת הסכם התרבות בין המדינות בתקופת היותו יועץ לענייני תרבות בשגרירות בצרפת ועל פעילותו בתל אביב להקמת תיכון כל ישראל חברים ופתיחת המחלקה לצרפתית באוניברסיטת תל אביב.
1967: שמואל צ'ציק-ספיר - נציג התעשייה האווירית בצרפת (דרגת אביר), המחנך משה אדרי (דרגת קצין)
1979: שלמה פרידריך, איש ציבור ודיפלומט ישראלי
1984: ישעיהו בן-פורת
1998: ליה ון ליר דרגת אביר, ב-2013 דרגת קצין
2011: ד"ר אריאל לויטה, סמי סגול, מיכאל סלע (מפקד)
2013: עוזי ארד דרגת קצין, צבי קפלן, אלפרד אקירוב דרגת אביר
בין הזוכים הנוספים: חנה אורלוף (דרגת אביר, 1925), מיכאל פולק (1932), הרב אברהם דויטש (דרגת קצין),  רות קליגר-עליאב (1947), מאנה כץ (1951), שמואל סירקין - הנספח הצבאי בצרפת (דרגת קצין, 1955), שמעון פרס (פעמיים, לראשונה ב-1957 בדרגת מפקד ופעם שנייה ב-2008), יוסף נחמיאס (1957), בנימין כגן - ראש משלחת משרד הביטחון בצרפת (דרגת קצין, 1962), הממונה על מחוז ירושלים שמואל בכר ישעיה (דרגת קצין, 1962), שאהרון סינגלובסקי, אליהו קראוזה, שלמה ברנר, יונה יהב, קולט אביטל (פעמיים, פעם שנייה בדרגת קצין), עמוס עוז (1997), עוזי נרקיס (1962), דניאל בארנבוים, אהרן אפלפלד, אמיל שופאני, רות ארנון, אהרן ברק, אבנר שלו (יו"ר יד ושם), מאיר רוזן (1983), אריה גוראל (1986), אלבר אלבז, יוסי ביילין, יאיר ורדי, אבי פזנר (1998), שמעון שוורצפוקס (דרגת אביר, 2000) מיכאל בר-זוהר (דרגת אביר, 2001), יוסף צ'חנובר (דרגת קצין, 2010, דרגת מפקד, 2014), יצחק מנור (יו"ר חברת לובינסקי), הרב ישראל מאיר לאו, פרופסור מרים בן הרוש (אביר, 2009), וולטר בינגהם (אביר, 2018), רון חולדאי (אביר, 2021), אבירמה גולן (אבירה, 2023), קורין אלאל (אבירה, 2023), דויד גרוסמן (אביר, 2023).
ראו גם

רשימת מעוטרי לגיון הכבוד לפי שם בוויקיפדיה האנגלית
רשימת ישראלים מעוטרים
הערות שוליים

↑  הפגנת ידידות בין צה"ל לצבא צרפת, דבר, 10 באוגוסט 1954
↑  "לגיונר של כבוד שהניח את התשתית לתעשיית המטוסים". הארץ. 2006-05-10. אורכב מ-המקור ב-2024-06-29. נבדק ב-2024-06-29.
↑  רועי נחמיאס, אות לגיון כבוד לראש הקהילה הקתולית בנצרת, באתר ynet, 14 במרץ 2007
| --- | --- |
בקרת זהויות :  NLI: 987007592378505171  BnF: cb11876166s (data)  GND: 119409-4  ISNI: 0000 0000 8504 8003  LCCN: n83197456  MusicBrainz: 0e883534-ef25-4647-a925-69d759a135be  NKC: ph876013  NLA: 49860041  SUDOC: 027545032  VcBA: 494/10867  VIAF: 269736477   WorldCat (עם VIAF): 269736477 
מפקד חיל האוויר, דן טולקובסקי, מעוטר באות לגיון הכבוד בדרגת מפקד על ידי שגריר צרפת בישראל פייר ז'ילבר
אמנדה גוסט

| --- | --- |
אין תמונה חופשית
 לידה:  יולי 1974 (בת 50) אנפילד, צפון לונדון, בריטניה
 שם לידה:  אמנדה לואיזה גוסין-קמרון
 שם במה:  Amanda Ghost 
 מוקד פעילות:  הממלכה המאוחדת 
 תקופת הפעילות:  מ-1997
 סוגה:  אלטרנטיבי • פופ רוק • טריפ הופ
 שפה מועדפת:  אנגלית 
 חברת תקליטים:  האחים וורנר • פלאן איי • אפיק
 unigram.com/about/
 
אמנדה לואיזה גוסין-קמרון (באנגלית: Amanda Louisa Gosein-Cameron; נולדה ביולי 1974) היא זמרת-יוצרת, מפיקה מוזיקלית, מנהלת מוזיקה ופזמונאית בריטית, אשר כתבה שירים עבור אמנים רבים כדוגמת שאקירה, ביונסה, ג'ניפר לופז וכולי.
ג'ובר אף הייתה לאחת מכותבי הלהיט "Beautiful Liar", של ביונסה ושאקירה, אשר הפך לאחד מהלהיטים המצליחים ביותר בעשור הראשון של המאה ה-21.
ביוגרפיה

אמנדה גוסט נולדה ביולי 1974, באנפילד, צפון לונדון, בריטניה. גוסט התחילה את הקריירה שלה בשנת 1997, תוך שניסתה כוחה כזמרת, מפיקה מוזיקלית, פזמונאית, מנהלת מוזיקה ועיסוקים נוספים הקשורים לעולם המוזיקה, במסגרתם עבדה עם שלל אמנים בינלאומיים שונים.
בין היתר, ידועה גוסט גם בכינוי אמנדה קמרון, וזאת תוך שהייתה פעילה בלהקה שהקימה בהשראת שמה.
קריירה

אמנדה גוסט התחילה את קריירת המוזיקה שלה באופן רשמי בשנת 2000, כאשר הוציאה את אלבום הבכורה שלה, Ghost Stories. האלבום זכה לביקורות חיוביות, תוך שב-AllMusic קיבל דירוג של שלושה כוכבי זהב מתוך חמישה בסך הכול. מתוך האלבום יצא הסינגל "Idol", אשר זכה להצלחה נאה כאשר הגיע למקום ה-18 במצעד שירי הדאנס קלאב. הסינגל השני "Filthy Mind", זכה להצלחה גבוהה מזו של הקודם, כאשר הגיע למקום החמישי באותו המצעד.
בשנת 2008, הוציאה את אלבום האולפן השני שלה, Blood on the Line - The Download Collection. בסמוך לכך, הוציאה את השיר "Time Machine", עם בוי ג'ורג'. את הקריירה שלה ככותבת שירים החלה בשנת 2004, כאשר כתבה עבור ג'יימס בלאנט את "Billy" ו-"You're Beautiful".‏ השני יצא כסינגל ב-18 במאי 2005, תוך שהפך לאחד מהשירים המצליחים ביותר בכל הזמנים, כאשר כבש את מרבית פסגות מצעדי הפזמונים שבעולם, כולל את בילבורד הוט 100, מצעד הסינגלים הבריטי, מצעד השירים שבשוודיה, וכולי. בשנת 2007, הייתה לאחת מכותבות הלהיט הבינלאומי "Beautiful Liar", של ביונסה ושאקירה. השיר כבש עשרות פסגות מצעדי פזמונים, בהם מצעד שירי הדאנס קלאב, מצעד הסינגלים הבריטי, אירופה הוט 100, תוך שנמכר בלמעלה ממיליון וחצי עותקים בארצות הברית. השיר הפך לדואט הנשי הנמכר ביותר בכל הזמנים בספרד, כאשר איגוד תעשיית ההקלטות הספרדי העניק לו את תואר הפלטינה המשולשת, על מכירות של למעלה מ-120,000 עותקים במדינה. בשנת 2018, איתנה ואנה גרה הוציאו את הלהיט "Lo malo", אשר הצליח למכור 80,000 עותקים יותר ממנו ובכך נשבר השיא. במרוצת השנים כתבה שירים כמו "Fresh Out the Oven" לג'ניפר לופז ופיטבול, "Satellites", ‏"Ave Maria" ו-"Disappear", לביונסה, ו-"Tattoo" לג'ורדין ספארקס.
בשנת 2009, כתבה ביחד עם שאקירה את השיר "Give It Up to Me", אשר היה ללהיט בארצות הברית, ואת "Gypsy", אשר היה ללהיט במקסיקו, ספרד, ורומניה. שני השירים נכללו באלבום האולפן השמיני של שאקירה, She Wolf, אשר יצא לאור באותה השנה. גוסט היא זוכת פרסי אייבור נובלו שלוש פעמים, מועמדת לפרס גלובוס הזהב והייתה מועמדת לשלושה פרסי גראמי.
דיסקוגרפיה > אלבומי אולפן

2000: Ghost Stories
2008: Blood on the Line - The Download Collection
שירים שכתבה, הלחינה או הפיקה

| שנה | אמנ\ית | שיר | אלבום |
| --- | --- | --- | --- |
| 2004 | ג'יימס בלאנט | "Billy" | Back to Bedlam |
| 2005 | ג'יימס בלאנט | "You're Beautiful" | Back to Bedlam |
| 2007 | ביונסה | "Beautiful Liar" (עם שאקירה) | B'Day |
| 2007 | ג'ורדין ספארקס | "Tattoo" | Jordin Sparks |
| 2008 | ביונסה | "Disappear" | I Am... Sasha Fierce |
| 2008 | ביונסה | "Ave Maria" | I Am... Sasha Fierce |
| 2008 | ביונסה | "Satellites" | I Am... Sasha Fierce |
| 2009 | בוורלי נייט | "Beautiful Night" | 100% |
| 2009 | ג'ניפר לופז | "Fresh Out the Oven" (בשיתוף פיטבול) | — |
| 2009 | שאקירה | "Give It Up to Me" (בשיתוף ליל ויין) | She Wolf |
| 2010 | שאקירה | "Gypsy" | She Wolf |
| 2011 | מגנטיק מאן | "Getting Nowhere" (בשיתוף ג'ון לג'נד) | Magnetic Man |
| 2011 | פלורנס אנד דה משין | "Bedroom Hymns" | Ceremonials |
| 2012 | האחיות סיזר | "Only the Horses" | Magic Hour |
| 2012 | סאב פוקוס | "Tidal Wave" | Torus |
| 2013 | סאב פוקוס | "Endorphins" (בשיתוף אלכס קלייר) | Torus |
| 2018 | ג'ורג'יה סמית | "The One" | Lost & Found |
הערות שוליים

↑  Songs written by Amanda Ghost | SecondHandSongs, secondhandsongs.com (ארכיון)
↑  http://classic.atrl.net/forums/showthread.php?t=704844
↑  Foreign-owned Companies, amanda-ghost.com (ארכיון)
↑  Nielsen Business Media Inc, Billboard, Nielsen Business Media, Inc., 2000-07-29. (באנגלית)
↑  Ghost Stories - Amanda Ghost | Songs, Reviews, Credits, AllMusic (באנגלית)
1 2  Amanda Ghost, Billboard
↑  Amanda Ghost - Blood On The Line, Discogs (באנגלית)
↑  Amanda Ghost & Boy George - Time Machine, Discogs (באנגלית)
↑  James Blunt – Billy (באנגלית), אורכב מ-המקור ב-2020-04-10, נבדק ב-2020-04-10
↑  James Blunt – You're Beautiful (באנגלית), אורכב מ-המקור ב-2020-04-10, נבדק ב-2020-04-10
↑  James Blunt, Billboard
↑  Official Singles Chart Top 100 | Official Charts Company, www.officialcharts.com (באנגלית)
↑  swedishcharts.com - James Blunt - You're Beautiful, swedishcharts.com
↑  James Blunt - You're Beautiful, ultratop.be
↑  Splašený obojživelník už zase válcuje obchody, musicserver.cz (ארכיון)
↑  Rádiós Top 40 játszási lista - Hivatalos magyar slágerlisták, zene.slagerlistak.hu (ארכיון)
↑  Beyoncé (Ft. Shakira) – Beautiful Liar (באנגלית), אורכב מ-המקור ב-2020-04-10, נבדק ב-2020-04-10
↑  DANCE CLUB SONGS
↑  BEYONCE & SHAKIRA | full Official Chart History | Official Charts Company, www.officialcharts.com
↑  Chart Search, Billboard
↑  Ask Billboard: Shakira's Biggest Hot 100 Hits, Billboard, ‏2014-03-07
↑  Wayback Machine, web.archive.org, ‏2013-06-22
↑  SALES - LO MALO - SPAIN
↑  Jennifer Lopez (Ft. Pitbull) – Fresh Out the Oven (באנגלית), אורכב מ-המקור ב-2020-04-10, נבדק ב-2020-04-10
↑  Beyoncé – Disappear (באנגלית), אורכב מ-המקור ב-2020-04-10, נבדק ב-2020-04-10
↑  Beyoncé – Ave Maria (באנגלית), אורכב מ-המקור ב-2020-04-10, נבדק ב-2020-04-10
↑  Beyoncé – Satellites (באנגלית), אורכב מ-המקור ב-2020-04-10, נבדק ב-2020-04-10
↑  Jordin Sparks – Tattoo (באנגלית), אורכב מ-המקור ב-2020-04-10, נבדק ב-2020-04-10
↑  Gold & Platinum, RIAA (באנגלית)
↑  Shakira (Ft. Lil Wayne) – Give It Up to Me (באנגלית), אורכב מ-המקור ב-2019-11-15, נבדק ב-2020-04-10
↑  Certificados Musicales Amprofon, www.facebook.com
↑  Wayback Machine, web.archive.org, ‏2013-11-03
↑  Week Chart : 28 05-07-10 11-07-10, mediaforest.ro
↑  She Wolf by Shakira, Genius (באנגלית) (ארכיון)
↑  Amanda Ghost, Advanced Alternative Media (באנגלית) (ארכיון)
↑  Amanda Ghost, GRAMMY.com, ‏2019-11-19 (באנגלית)
| --- | --- |
בקרת זהויות :  LCCN: n2006095773  MusicBrainz: c6965869-16d4-4c91-b059-46f6aa8ccfa0  NKC: xx0200424  VIAF: 10149066523865601209   WorldCat (עם VIAF): 10149066523865601209 
שאקירה, איתה אמנדה גוסט כתבה את הלהיטים "Gypsy" ו-"Give It Up to Me", אשר נכללו באלבום, She Wolf.
יוניפי"ל

| --- | --- |


 מדינה:  לבנון 
 מטה הארגון:  א-נאקורה 
 תקופת הפעילות:  1978–הווה (כ־46 שנים) 
 unifil.unmissions.org
 קואורדינטות:  33°07′12″N 35°08′03″E﻿ / ﻿33.12°N 35.134166666667°E﻿ / 33.12; 35.134166666667
 he
 
יוניפי"ל (באנגלית: UNIFIL, ראשי תיבות: United Nations Interim Force In Lebanon; בעברית: "כוח האו"ם הזמני בלבנון"), הוא כוח צבאי לשמירת שלום מטעם האומות המאוחדות שמוצב בדרום לבנון (בין נהר הליטני לגבול עם ישראל). הכוח מורכב מחייליהם של מדינות שונות. מנדט יוניפי"ל הוא זמני ומחודש בכל חצי שנה.
יוניפי"ל הגיע לשטח דרום לבנון בעקבות החלטה 425 של מועצת הביטחון של האו"ם, לאחר מבצע ליטני. יוניפי"ל שימש ככוח שמירת שלום באזור, ופריסתו באזור דרום לבנון גרמה להפחתה בהסתננות טרוריסטים לשטחה של ישראל דרך הגבול הצפוני, אולם הובילה ליצירת בעיה חדשה, והיא ירי הרקטות על יישובי הגליל, גורם שהוביל למלחמת שלום הגליל.
עד נסיגת צה"ל מרצועת הביטחון בשנת 2000 היו פרוסים כארבעה גדודי חיל רגלים מהקו הכחול ועד לנהר הליטני, אולם עם הנסיגה, צומצם כוחם ונותרו בכוח כ-2000 חיילים, מהם שני גדודי חי"ר (הודי וגנאי), וגדודי הנדסה ותחזוקה, כח טיס איטלקי ואנשי מפקדה שישבו בנקורה.
עד פרוץ מלחמת לבנון השנייה, הסתכמה פעילותו של יוניפי"ל בסיורים רגליים, תצפיות וסיור אווירי יומי, שבאמצעותם הבחינו בהפרות סביב הקו כחול, אותם דיווחו לשני הצדדים ובמקרים של הפרה חמורה אף למטה האומות המאוחדות בניו יורק. כך למעשה, עד לשנת 2006, יוניפי"ל שימש ככח חסר יכולת פעולה או אכיפה משמעותית. התעצמות חזבאללה והתייצבותו על "הקו הכחול" נעשתה בגלוי, כאשר חיילי האו"ם נותרו חסרי מעש.
לאחר מלחמת לבנון השנייה, שונה המנדט של יוניפי"ל, והוא נהפך מכח שמירת שלום לכח בעל סמכות אכיפה מסוימות. על פי החלטה 1701 של מועצת הביטחון של האו"ם הותר לחיילי יוניפי"ל לעצור פעילי חזבאללה חמושים כאשר הם מאיימים על אנשי הכוח או מבצעים פעילות טרוריסטית דרומית לליטני ומצד שני גם לפעול כנגד צה"ל במקרה שזה מפריע ביישום המנדט שהכוח קיבל ממועצת הביטחון של האו"ם. נכון ל־31 בינואר 2008, הכוח מונה 13,365 חיילים וכולל 11 גדודי חי"ר, צי ימי איטלקי וכוח אווירי איטלקי. אחד עשר גדודי החי"ר מתפלגים בין המדינות דלהלן: איטליה (שני גדודים), קוריאה הדרומית, קטר, אינדונזיה, גאנה, צרפת, נפאל, בלגיה ולוקסמבורג, הודו, ספרד.
מגבלות סמכויות האכיפה של הכוח תחת החלטה 1701 מגבילות גם כיום את יכולתו להתמודד מול חזבאללה. עם זאת, הפעילות בחתימה הגבוהה שעורך יוניפי"ל באזור פעולתו, בשיתוף עם צבא לבנון, מביאים לכך שמוצבי חזבאללה דרומית לליטני מאוישים כיום על ידי חיילי צבא לבנון, ולא חזבאללה כבעבר.
הקמה

ב־19 במרץ 1978, חמישה ימים לאחר פלישת צה"ל ללבנון במסגרת מבצע ליטני קיבל האו"ם את החלטות 425 ו־426 אשר קראו לנסיגת הכוחות הישראלים מאדמת לבנון והורו על הקמת ארגון אשר ישמור על השלום לאורך הגבול (הקו הכחול). הארגון עצמו קם ב־23 במרץ על בסיס הפעילות של המשקיפים בלבנון של ארגון הפיקוח על הפסקת אש של האומות המאוחדות שביצע מאז אביב 1972 תצפיות לאורך הגבול בין ישראל ולבנון. מטרתו המקורית של הארגון הייתה לשמור על השלום באמצעות פיקוח על נסיגת צה"ל, מניעת ירי רקטות של אש"ף על ישראל וסיוע לממשלת לבנון לשקם את סמכותה.
בפועל, פעילות יוניפי"ל לא סייעה למטרות אלו, מכיוון שהיה מורכב מחיילים חסרי ניסיון ומשוללי סמכות (למשל כפי שהודגש בהחלטה 467 של מועצת הביטחון מ־24 באפריל 1980 חל איסור לפתוח באש אלא עקב סכנת חיים) ממדינות עולם שלישי, ולעיתים נדירות התעמת עם אש"ף או עם החזבאללה, ובמקרים מסוימים אף סייע להם בפעולותיהם נגד ישראל.
עימותים > מלחמת לבנון הראשונה

עם פלישת ישראל ללבנון במלחמת שלום הגליל בשנת 1982, פעילותו המקורית של כוח יוניפי"ל נוטרלה. במהלך שהיית ישראל בלבנון התרכז הכוח בפעילות הומניטרית וסיוע לאוכלוסייה בדרום לבנון.
החל משנת 1985 החלה ישראל בנסיגה הדרגתית משטח לבנון אל רצועת הביטחון, ובשנת 2000 נסוגה ישראל סופית מלבנון.
לאחר נסיגת ישראל נטל על עצמו יוניפי"ל את משימותיו המקוריות מחדש ונפרש לאורך הקו הכחול במטרה לפקח על הפעילות הצבאית בין ישראל וארגון החזבאללה מתוך כוונה להביא לרגיעת המצב, בנוסף לפינוי המוקשים בדרום לבנון וסיוע לאוכלוסייה המקומית.
עימותים > כוח יוניפי"ל לאחר הנסיגה לרצועת הביטחון

בשנת 1985 מנה כוח יוניפי"ל כששת אלפי חיילים: מגאנה 770 חיילים, מנפאל 660, מאירלנד 645, מנורווגיה 627, מאיי פיג'י 626, מצרפת 610, מפינלנד 509 ומהולנד 155 חיילים.
היו קיימות גם שלוש יחידות תחזוקה צרפתיות שמנו כ-793 חיילים, יחידת רפואה שוודית שמנתה כ-146 חיילים ויחידת מסוקים איטלקית שמנתה כ-47 חיילים.
בשש שנות פעילותו של הכח נהרגו כמאה מחייליו ורבים נפצעו.
עימותים > כוח יוניפי"ל לאחר הנסיגה לרצועת הביטחון > עימותים בין כוח יוניפי"ל לצבא דרום לבנון

ביוני 1985 חטפו חיילים פינים מכח יוניפי"ל 11 חיילי צד"ל והסגירו אותם לארגון אמל. בתגובה חטף צבא דרום לבנון 25 בני ערובה מהיחידה הפינית.
עימותים > מלחמת לבנון השנייה

במהלך המלחמה פגע בשוגג חיל האוויר הישראלי בעמדה של משקיפי OGL (משקיפי ארגון הפיקוח על הפסקת אש של האומות המאוחדות המסונפים ליוניפי"ל) במוצב אל חיאם והרג ארבעה משקיפים: סיני, קנדי, אוסטרי ופיני. מזכ"ל האו"ם קופי אנאן טען כי הפגיעה הייתה מכוונת בעוד שישראל התנצלה על התקרית ודחתה מכל וכל את דברי המזכ"ל, אשר בסופו של דבר חזר בו מהצהרתו הראשונית.
יוניפי"ל 2

לאחר נסיגת ישראל מלבנון בשנת 2000 התחזק החזבאללה והשתלט על כל השטח שמדרום לליטני מבלי שיוניפ"יל מפריע לו להתחמש ולהתפרס על הגבול עם ישראל.
במלחמת לבנון השנייה בקיץ 2006 פלשה ישראל שוב ללבנון בעקבות התקפות חזבאללה, וכחלק מדרישותיה בהפסקת האש קבעה מועצת הביטחון של האו"ם בהחלטה 1701, כי כוח יוניפי"ל יתוגבר לכ-15,000 חיילים, אשר יהיו חמושים, עם סמכות מסוימת להילחם ויסייעו לצבא לבנון להתפרס לאורך הגבול ולמנוע את התחמשות חזבאללה, ובכוח ימי גרמני שימנע משלוחי נשק לחופי לבנון. בנוסף הוקם במטה האו"ם בניו יורק חדר מצב שמפקד על פעולות הכוח החדש (שקיבל את הכינוי "יוניפי"ל 2").
לאחר קבלת ההחלטה, צרפת, מנהיגת הכוח התקפלה והורידה את מספר חייליה מחשש לחייהם, ואיטליה קיבלה במקומה את הנהגת יוניפי"ל כאשר שלחה שני גדודים (לעומת אחד של צרפת) ואת מפקד כוח יוניפי"ל.
ב-26 באוקטובר 2006, אירעה תקרית בין ספינת הביון הגרמנית אלסטר בעת ששייטה מול חופי לבנון כחלק מכוח יוניפי"ל, לבין חיל האוויר הישראלי, במהלכה הוזנקו מטוסים לעבר הספינה ומסוק שהמריא ממנה.
ב-24 ביוני 2007, נערך פיגוע נגד כוח של היחידה הספרדית של יוניפי"ל. הפיגוע בוצע באמצעות מכונית תופת שחנתה ליד הכביש, נגד סיור של הכוח הספרדי, בציר שבין מרג' עיון לאל-ח'יאם. שישה מחיילי הכוח נהרגו ושניים נפצעו. בין החיילים שנהרגו היו שלושה חיילים ספרדים ושלושה קולומביאנים המשתייכים לכוח הספרדי. ארגון הטרור אל קאעידה בבלאד אלשאם (אל-קאעידה בסוריה הגדולה) לקח אחריות על הפיגוע. חזבאללה גינה את הפיגוע וטען כי הוא גורם נזק ללבנון. לטענת המרכז למורשת המודיעין, תוך ניתוח מאפייני האירוע ניתן ללמוד כי פיגוע מתוחכם מסוג זה אינו מאפיין את רמת גורמי הג'יהאד העולמי בלבנון. מכאן מתחזק החשד כי חזבאללה היה מעורב בפיגוע כנגד הגדוד הספרדי שנתפס כמטריד ביותר את חזבאללה מדרום לליטני.
ביקורת על הכוח

במהלך פעילותו של הכוח מאז נסיגת ישראל נמתחה עליו ביקורת קשה מצד גורמים ישראלים שונים בטענה כי הכוח משתף פעולה באופן פאסיבי עם חזבאללה. שיתוף פעולה זה התבטא, לפי הטענות, למשל בהתנהלות יוניפי"ל בעת חטיפת שלושת חיילי צה"ל מהר דב באוקטובר 2000 (אז נמנעו חיילי יוניפי"ל אשר צילמו את החטיפה מלהתערב בה, ובנוסף טענה ישראל כי בידיה עדויות על מעורבות פעילה של אנשי יוניפי"ל במקרה).[דרושים מקורות]
בנוסף, בתקרית ב-2010, שבה צבא לבנון ירה לעבר כח צה"ל ליד משגב עם, והרג מפקד גדוד - החיילים היו מוקפים בחיילי יוניפי"ל, כדי להקשות על צה"ל להגיב לעבר הכח היורה. לכל אורך האירוע - יוניפי"ל לא דרש מלבנון לנצור את האש. רק כשצה"ל החל להגיב, הם דרשו מישראל לחדול.[דרושים מקורות]
בעת מלחמת חרבות ברזל, נטען כי הכח לא פעל כלל למנוע את התחמשות חזבאללה והתבססותו בדרום לבנון, וכי פעולתו העיקרית הייתה לעמוד בדרכו של צה"ל במלחמתו בארגון.